Anmeldelse:David Bowie – «Lodger» 

David Bowie har som regel vært ensbetydende med musikalsk nytenkning. 
Han har skapt nye trender og vært en fargeklatt i rockemiIjøet både som musiker og menneske. 

Årets utgivelse heter «Lodger» og viser på mange måter en stagnert Bowie. 
Selv om Bowie-fans selvfølgelig kan glede seg over mange spor på platen, er den som helhet skuffende. 
Først og fremst fordi man har store forventninger foran alle hans utgivelser. 

Her benytter han seg ikke av nye virkemidler, har ikke klart å skape melodier som vokser etter atskillige gjennomspillinger. 
Resultatet blir en vellaget plate uten særlig tyngde. 

Best er side to, hvor han slår seg løs i noen drivende rockermelodier, mens første side virker som et lite gjennomarbeidet forsøk på å være original. 

Det blir dårlig oppkok av tidligere suksesser. 
Det bør ikke David Bowie tillate seg. 

Anmeldelsen sto på trykk i VG 21. juni 1979. 
